ቢሮው በክረምትና መኸር ግብርና ዙሪያ ለአመራሮች የሥራ መመርያ ሰጠ
የኦሮሚያ እርሻና ተፈጥሮ ሐብት ልማት ቢሮ በመኸርና በክረምት የግብርና ንቅናቄ ዙርያ ለዞንና ወረዳ አመራሮች የስራ መመርያ ሰጠ፡፡ከመጋቢት 23 እስከ 25 ለሶስት ቀናት በአዳማ ከተማ በተከነወነው የንቅናቄ መድረክ የክልሉ የግብርና አፈፃፀም የቀረበ ሲሆን፣ የቢሮው ኃላፊ አቶ ዳባ ደበሌ እንደገለፁት በ2009 እና 10 ዓ.ም. በግብርና ኤክስቴንሽንና በመካናይዜሽን ለውጥ መመዝገቡን ተናግረዋል፡፡አቶ ዳባ አክለው እንደገለጹት አርሶ አደሩን በማደራጀት ተጠቃሚ በማድረግ በኩል በሁሉም አካባቢዎች ተመሳሳይ አፈፃፀም አለመኖሩን አንስተዋል፡፡ እንደ ክልሉ 23 በመቶ ለግብርና የወጣውን ፓኬጅ መጠቀም እንደተቻለ የተገለፀ ሲሆን አፈፃፀሙ ዝቅተኛ መሆኑም ተጠቅሷል፡፡ለግብርና ምርት ግብዓት የተሰጠው ትኩረት አናሳ መሆንና የግብርና ሙያተኞች በሚፈለገው ልክ ውጤታማ ሥራ አለማከናወን ለአፈፃፀሙ ዝቅተኛነት ምክንያት ናቸው ተብሏል፡፡የማዳበርያ፣ ምርጥ ዘርና አዳዲስ ቴክኖሎጂ አጠቃቀም ብሎም ስርፀት አናሳ ከመሆኑ ጋር ተያይዞ በቀጣይ ሙያተኞች ሳይንሳዊ ምርምር ላይ የተመሰረተ አሰራር መከተል እንደሚገባቸው ተነስቷል፡፡ተሳታፊዎችም በበኩላቸው በቀጣይ እስከ አርሶ አደሩ ድረስ በሚሰጠው የግንዛቤ ማሰጨበጫ በልዩ አፈፃፀም የሚመራ የመኸርና የክረምት ንቅናቄ እንዲከናወን እንደሚሰሩ ገልፀዋል፡፡ 